
Sed  aegritudini  de  qua  satis  est  disputatum,  finitimus 
est  metus. 


. . -  Nec  tam  fuit  hominum*  generi  infensa  atque  ini¬ 
mica  natura,  ut  corporibus  tot  res  salutares  animis  nullam 
inveniret. 

Cicero  de  Philosophia . 

Dissertatio  medica 

inauguralis, 

DF, 

SANITATE,  ET  VI  ANIMI; 

INTER  TROPICOS. 


Sanitas  quod  ad  hominem  attinet,  definiri 
potest,  Status  iste  systematis  universi,  in  quo 
omnes  et  animi  et  corporis  functiones,  inter 
sese  recte  consentiunt,  et  efficaciter  etiam  per¬ 
aguntur.  Hunc  systematis  statum,  praesen¬ 
tem  servare,  causas  quibus  ulla  ab  hoc  de¬ 
viatio  accidere  potest,  investigare,  et  laesum, 
vel  fortuitis  vel  accidentalibus  causis,  resti¬ 
tuere  ;  haec  omnia  in  medicina  versantur. 

Quando  sic  consideramus  scientiam  medi¬ 
cinae,  videtur  quasi  ager  longe  lateque  ex¬ 
tensus,  in  cujus  cultu,  multarum  artium  libe¬ 
ralium  adjumento  opus  est.  Non  tantum  di¬ 
rigat  medicus  attentionem,  ad  naturam  re¬ 
rum  externarum,  quibus  ubique  circumda- 
mur,  et  ad  diversos  earum  in  corpus  huma¬ 
num  effectus,  in  variis  conditionibus  sanita¬ 
tis  et  morbi,  sed  etiam  investigare  debet,  fa¬ 
cultates  mentis  humanae  complicatas,  opera¬ 
tiones  per  quas  communicat  cum  rebus  exter¬ 
nis,  et  imperium  quod  in  systema  universum 
exercet. 

Hoc  consilio  illi  considerandum  est  clima¬ 
tis  effectus,  mutationes  temperiei  in  tempes¬ 
tatum  revolutionibus $  et  etiam  notandum 
quam  varie  diversi  homines  his  variis  rebus 
afficiantur :  perlegenda  sunt  etiam  scripta 
medicorum  eximiorum,  qui  illum  in  medici¬ 
nae  scientia  antecesserant,  et  cum  medicis 

sui  temporis  communicandum,  ut  artis  suae 
cultum  et  progressum  assequeretur. 

•  4 

Omnium  rerum  externarum,  quarum  ope¬ 
rationibus,  mutationes  in  statu  valetudinis, 

..  4 A  *  • J! .■>  Jv#  •  -/l'  '  <|vM  -^5  A 

in  corpore  humano  efficiuntur,  nullas  opinor 
in  effectibus  suis  tam  universas  esse,  quam 
temperaturae  vicissitudines.  In  plagis  sep¬ 
tentrionalibus  congelatis,  et  tropicorum  re¬ 
gionibus  adustis,  morborum  frequentissime 
causae  inveniuntur.  Si  eorum  in  corpus  hu¬ 
manum  effectus  consideramus,  et  etiam 
quam  variis  modis,  per  suas,  in  alia,  operatio¬ 
nes,  afficiunt,  phthisis  fortasse  gelidarum,  et 
pestis  lethifera  fervidarum  regionum,  ad  ca¬ 
loris  et  frigoris  operationes  referri  possunt. 

nr/hrwrtocr  (Afins  is?  -'ucfzp.', .•  c:*!  ■■f' 

In  investigandis  effectibus  caloris  frigoris¬ 
que,  in  productione  morborum,  nihil  refert, 
utrum  illa  existimentur  corpora  materialia, 
necne  \  seu  calore  pro  effectu  tantum  habito, 
caloricum  corpus  materiale,  vel  qualitas  ma- 

teriei  consideretur,  et  frigus  tantum  ejus  ab- 
stractio  vel  privatio. 

Quatenus  calor  terrarum  habitabilium,  ab 
aliis  morborum  causis  sejunctus,  pro  morbi 
causa  haberi  potest,  fortasse  per  difficile  es¬ 
set  investigatu  ;  et,  ut  in  aliis  rebus  valde  re¬ 
conditis,  facile  inveniantur  argumenta  quae 
utrique  harum  sententiarum  favere  videan¬ 
tur.  Multi,  qui  solis  radiis  ferventibus  ali¬ 
quam  diu  expositi  erant,  quasi  ictu  perculsi, 
subito  cecidere,  et  horum  nonnulli  etiam 
postea  ex  phrenitide  mortui  sunt ;  sed  longe 
plurimi,  talem  aut  longiorem  expositionem, 
sine  ulla  injuria  sustinent.  His  omnibus  per¬ 
pensis,  fortasse  ad  diversos  corporis  habitus, 
et  non  ad  operationem  caloris,  solum,  hic 
morbus  referri  debet. 

Sed  maxima  caloris  vis  in  morbis  gignen¬ 
dis,  ab  ejus  actione  in  alia  corpora  pendet, 
in  quibus  novas  excitat  actiones,  et  novas 

combina tiones  promovet,  per  quas  sanitati 
humanae  noxia  redduntur.  Moles  accumu¬ 
latae  putridarum  et  putrescentium  rerum, 
animalium  et  vegetabilium  regnorum,  in  re¬ 
gionibus  tropicis  sunt  fontes  perennes,  ex  qui¬ 
bus  sol  fervidus  exhaurit  primordia  morbo¬ 
rum.  Harum  regionum  insalubritas,  luxu¬ 
rioso  vegetabilum  incremento  augetur,  et  e- 
tiam  terrae  cultus  ad  eundem  tendit  effec¬ 
tum,  evertendo  ad  solis  radios  et  ad  oxyge- 
nium  aeris  atmospherici,  aut  solum  alluviale, 
aut  terram  vegetabilem,  quae  novam,  ad  de- 
compositionem  materiem  suppeditant. 

Omnia  supra  memorata,  cumulatim  con¬ 
gesta  inveniuntur,  in  tractibus  paludosis  re¬ 
gionum  tropicarum,  et  sub  ea  scilicet  condi¬ 
tione,  quae  ad  elementorum  eorum  lethalium 
evolutionem,  maxime  convenit — cum  humi- 

ditate  conjuncta,  quae  eorum  decompositio- 

\ 

nem  promovet.  Si  talis  tractus  paludosus, 
die  admodum  fervido  procul  inspiciatur,  ha- 

litus  aut  exhalatio,  qui  videtur  longe  lateque 
in  ejus  superficiem  incumbens,  actiones  ejus 
internas  satis  indicabit,  et  propior  aditus,  in¬ 
gratas  et  noxias  elementorum  solutorum  qua¬ 
litates,  ad  organa  sentientia  satis  manifesta¬ 
bit. 


Frigoris  potentia  in  morbis  gignendis  ab 
caloris  effectu  magnopere  pendere  videtur. 
Non  est  nobis  considerandum,  ad  quem  gra¬ 
dum  subsidat  thermometrum,  antequam  fri¬ 
gus  corpus  humanum  injuriose  afficere  inci¬ 
piat.  In  medicae  artis  exercitatione,  aeque  ac 
in  investigatione  philosophica,  calor  et  frigus 
nomina  relativa  habenda  sunt.  Morbi  ex  fri¬ 
goris  effectibus  oriuntur  in  terris  ubi,  gra¬ 
dum  centesimum  thermometri  Eahrenheitia- 
ni  etiam  in  umbra  indicat  hydrargyrus,  ae¬ 
que  fortasse  ac  in  regionibus  arcticis,  ubi  fre¬ 
quenter  infra  zero  descendit. 

•■ohrvi'  aams-tl  hn  onmq  «aubnrq 

Conditio  quaedam  corporis  humani  ne- 

cessaria  esse  videtur,  ut  frigoris  effectibus 
noci,  opportunum  reddetur.  Si  sanguinis 
circulatio  aliquamdiu  magnopere  augeatur, 
seu  causa  sit  incitatio  morbosa,  seu  multa  et 
crebra  corporis  exercitatio,  vasa  in  superficie 
sanguine  distenduntur,  et  sudor  profusus  se¬ 
quitur.  Si  stimulus  vel  causa  incitationis 
nunc  subductus  sit,  et  corpus  pleno  rivulo 
aeris  atmospherici  expositum,  vasa  in  super¬ 
ficie  subita  frigoris  impressione  constringun¬ 
tur,  et  sanguinem  ad  centrum  circulationis, 
et  caetera  organa  interna  repellunt.  Vis  qua 
sanguis  ex  vasis  externis,  in  cor  et  caetera  vi¬ 
talia  impellitur,  fortasse  fert  rationem,  ad  in¬ 
citationem  corporis  praecedentem,  ad  repen¬ 
tinum  aeris  atmospherici  accessum,  et  ad  gra¬ 
dum  frigoris  cui  corpus  subjectum  fuerit. 
Modum  incitationis  et  expositionis,  ad  om¬ 
nia  climata  in  omnibus  terrarum  orbis  parti¬ 
bus  pertinere,  facile  concessum  erit ;  sed  fri¬ 
goris  gradus,  primo  aspectu,  ad  frigidas  regio¬ 
nes  tantum  spectare  videtur.  Reminiscen- 

dum  attamen  est,  calorem  et  frigus  nomina 
esse  relativa,  et  quod  incitatio  corporis  veri¬ 
similiter  major  est  in  regionibus  fervidis, 
quoniam  in  istis,  exercitatio  etiam  modica, 
respirationis  et  circulationis  rationem  augeat, 
in  modum  qui  in  regionibus  frigidioribus  raro 
occurrit.  Abstractio  etiam  caloris,  quae  in 
talibus  regionibus  per  evaporationem  occur¬ 
rit,  ex  corpore  humano,  nimia  exercitatione 
calefacto,  et  ad  rivulum  aeris  atmospherici 
exposito,  sensationem  frigoris  communicaret, 
cum  alii  in  eodem  ipso  loco,  sed  qui  causis 
incitationis  non  erant  subjecti,  caloris  ingrata 
sensatione  afficerentur. 

Harum,  de  caloris  frigorisque  actione  in 
corpus  humanum,  observationum,  illustratio¬ 
nem  practicam  subnecto ;  qua  vis  frigoris  in 
morbis  etiam  inter  tropicos  inferendis,  probe 
videtur.  Verisimile  quoque,  eorundem  effec¬ 
tus,  potius  alterutrius  vehementia,  inter  se 
invicem  comparata,  quam  ab  illa  absoluta 

quam  possident  caloris  copia,  dependere  :  hoc 
est  quoad  morbos  gignere  valeant. 

In  statione  militari,  St.  Joseplfs  dicta,  in 
insula  Trinidada,  morbus  inter  milites  nostros 
occurrit,  qui  in  nullo  alio  loco  in  insulis  Oc¬ 
cidentalibus  observatur.  Hic  morbus  in  Tri¬ 
nidada  nominatur  “  Mal  d,Estomac,,>  for¬ 
tasse  ex  uno  ex  ejus  indiciis,  quod  est  debili¬ 
tas  ventriculi  opprimens.  Omnes  cohortes  mi¬ 
litares  qui  hactenus  hanc  stationem  aliquan- 
diu  incoluerunt,  gradatim  hoc  morbo  consu¬ 
mebantur.  Quoniam  mihi  inter  munera  mea 
militaria  occurrebat,  progressum  hujus  mor¬ 
bi  aliquamdiu  observare,  et  frustra  etiam  co¬ 
nari,  per  medicamenta  cursui  ejus  lethali  ob¬ 
sistere  ;  causas  ejus  summa  attentione  inves¬ 
tigare  conatus  sum  j  et  omnibus  perpensis, 
quae  sanitatem  militum  praecipue  in  hac  sta¬ 
tione  afficere  possint,  mihi  bene  persuasum 
est,  ad  mutationes  temperiei  frequentes,  quae 
in  hoc  loco  occurrunt,  hic  morbus  referri  po* 

test.  Major  temperiei  varietas,  ad  hanc  sta¬ 
tionem  occurrit,  quam  in  ulla  alia  in  insulis 
Occidentalibus  observatur.  Hora  tertia  po- 
meridiana,  gradum  octogesimum  sextum  vel 
septimum,  thermometri,  in  umbra  indicat  hy- 
drargyrus,  et  sub  solis  radiis,  centesimum  ; 
quum  fortasse  eodem  ipso  die,  ad  gradum 
sexagesimum  secundum,  hora  quinta  matu¬ 
tina  inveniretur.  Cum  his  magnis  et  subitis 
temperiei  mutationibus,  conjungitur  maxima 
aeris  atmospherici  humiditas,  et  etiam  imbri¬ 
bus  copiosissimis  et  fere  quotidianis  totus  lo¬ 
cus  inundatur.  His  causis,  intemperantiae 
frequenti  et  aliis  incitationis  causis  superin¬ 
ductis,  hujus  morbi  peculiaris  productionem 
attribuo.  De  ipso  morbo  ejusque  symptoma¬ 
tis  nunc  pauca  breviter  dicam. 

Miles  in  hoc  loco,  post  varios,  febrium  in¬ 
termittentium  et  remittentium,  et  etiam  pneu¬ 
moniae  et  dysenteriae  accessus,  post  quorum 
singulos  valetudo  ejus  manifeste  ingravescit, 

fit  pallidus,  et  squalidus,  et  ad  exercitatio¬ 
nem  ineptus,  pedes  et  crura,  praecipue  ves¬ 
pere,  tument,  vomitus  frequens  occurrit,  pal¬ 
pitatione  frequenter  afficitur,  et  exercitatio 
etiam  modica,  praecipue  in  altum,  suffocatio¬ 
nis  sensum,  aut  etiam  syncopen  inducit.  In 
stadio  provectiore,  omnia  rejicit  ventriculus. 
Membrana  cellularis  per  totum  corpus  fluido 
seroso  distenditur,  et  in  ejus  cellulis  substan¬ 
tia  peculiaris  albida  et  adiposa,  per  integu¬ 
menta  distensa,  et  fere  translucida,  observari 
potest.  Haec  substantia  adiposa  et  faciei, 
et  toti  corporis  superficiei,  colorem  subalbi¬ 
dum  communicat,  quod  hujus  morbi  indicium 
commune  habetur. 

Post  mortem  haec  sunt  indicia  quae  ge¬ 
neraliter  observantur.  Incisionem  longitudi¬ 
nalem  ad  femoris  partem  interiorem,  fluxus 
fluidi  serosi  copiosus  sequebatur.  Haec  incisio 
etiam  ostendebat  in  magna  copia  substantiam 

subalbidam  adiposam,  cellulas  membranae  cel- 

lularis  distendentem.  Cerebri  ventriculi,  tho¬ 
rax,  et  abdomen,  fere  semper  magnam  fluidi 
serosi  copiam  continent.  Sed  indicium  pe¬ 
culiare,  et  quod  morbi  quasi  causa  proxima 
habeatur,  est  diminutio  vel  potius  abolitio, 
substantiae  musculosae  cordis.  Cor  in  manu 
correptum,  cedit  pressurae  laevissimae,  et 
ventriculi  ejus  quasi  sacci  membranacei  inter 
sese  facillime  comprimuntur. 

Quod  ad  applicationem  pathologicam  at¬ 
tinet,  modi  operandi  caloris  et  frigoris,  in  ex¬ 
plicatione  rationis  symptomatum  morbi,  et  in¬ 
diciorum  post  mortem,  generaliter  tantum 
observabo ;  quod  omnes  morbi  qui  hunc  an¬ 
tecesserant,  et  quasi  nexus  in  ordine  primos 
formabant,  in  serie  morborum,  in  qua  mor¬ 
bus  sub  consideratione,  ultimus  fuit,  naturam 
phlogisticam  evincebant;  et  quum  conside¬ 
remus  incitationem,  ex  sole  fervido,  intempe¬ 
rantia,  et  aliis  causis  occasionalibus  orientem ; 

i 

non  difficile  erit,  ut  opinor,  percipere,  quo- 

modo  impressio  aeris  atmospherici,  cum  hu- 
miditate  onusti,  et  ab  calore  opprimente  ad 
gradum  sexagesimum  secundum,  thermome- 
tri,  subita  mutatione  redacti,  sensationem 
frigoris  communicaret ;  et  sanguine  ex  cor* 
poris  superficie,  in  organa  interna  repulso, 
systematis  renixum  crearet,  et  etiam  quomo¬ 
do  horum  omnium  frequens  applicatio,  et  ope¬ 
ratio,  tandem  inducerent  omnia  phaenomena 
morbi. 

Mentis  et  imaginationis  potentiae,  in  fe¬ 
bribus,  in  regionibus  calidis  inferendis,  multa 
vidi  exempla  in  exercitu  nostro,  Indiarum 
Occidentalium.  Formido  et  terror,  quibus, 
multi  juvenes,  praecipue  praefecti  juniores, 
ad  exercitum  illic  accedentes,  febrem  istius 
plagae  contemplantur,  non  paucos  etiam  in 
desperationem  impellunt.  Opinantur  febrem 
non  posse  evitari,  et  igitur  evitare  non  ten- 
tant ;  nam  omnes  conatus  ad  eam  praecaven¬ 
dam,  aut  inefficaces  aut  inutiles  fore  arbitran- 

tur.  His  imbuti  opinionibus,  in  extremos  in¬ 
temperantiae  fines  efferuntur;  sic  ut  in  re¬ 
gionibus  etiam  saluberrimis,  sanitatem  sub- 
verterint ;  donec  hoc  morbo  revera  corripian¬ 
tur,  quem  esse  inevitabilem  semper  credidis¬ 
sent. 

i9im>§9  .aaqi  1/ip.^.iiiizx  mnugig 

Metum  et  formidinem  solas  esse,  hujus 
morbi  causas,  et  propterea  ex  mente  et  ima¬ 
ginatione  ortum  habere,  non  est  mihi  in  ani¬ 
mo  affirmare ;  multae  aliae  causae  in  eundem 
concurrunt  effectum:  Sed  quoniam  opinio 
nimis  universaliter  habita,  hanc  febrem  non 
posse  evitari,  inducit  multos,  ad  potus  ine¬ 
briantes  confugere,  solatium  nimis  assuetum 
animorum  aegrorum,  intemperantia  quae  ex 
his  animi  perturbationibus  ortum  ducit,  inter 
causas  hujus  morbi  potentissimas  haberi  po¬ 
test. 

Febris  Indiarum  Occidentalium,  morbus 
est  certe  periculosissimus,  et  exitium  quod 

sequitur  ejus  vestigia,  testimonium  satis  evi¬ 
dens  praebet ;  magnopere  tamen  exercitui 
Britannico  desiderandum  est,  quod  fictis  ter¬ 
roribus  hic  morbus  exemptus  erat.  Verbum 
“  Yellow-fever”  resonat  in  auribus  juvenum 
praefectorum,  tanquam  mortis  tintinnabulum 
aut  signum  exitii  certi :  multos  ipse  egomet 
novi,  qui,  in  praelio,  aut  periculo,  aut  etiam 
morti,  sine  perturbatione  animi  evidente,  oc¬ 
currere  potuerunt,  perterritos  metu  hujus 

f  i 

morbi ;  et  qui  inter  omnia  incommoda,  labo¬ 
res,  et  privationes,  operibus  militaribus  inci¬ 
dentia,  hanc  febrem  solummodo  formidabant. 

Quatenus  mentis  et  imaginationis  affec¬ 
tus,  ab  causis  moralibus  jamjam  enumeratis 
sejuncti,  hanc  febrem  excitare  valerent,  diffi¬ 
cillimum  esset  investigatu.  Indicia  metus 
quae  in  multis  hominibus  observantur,  ubi  pe¬ 
riculum  adest,  aut  adesse  videtur,  maximam 
habere  similitudinem  videantur,  ad  indicia 
quae  accessum  hujus  morbi  designant.  Si- 

militudinem  hanc  nonnihil  considerare,  for* 
tasse  non  erit  inutile. 

Animus  metu  perculsus  videatur  in  sese 
refugere,  quasi  ad  evitandum  periculum,  quod 
aut  verum  sit,  vel  a  seipso  tantum  creatum. 
Hic  animi  affectus  aut  perturbatio,  faciei  pal¬ 
lore,  vultus  contractione  et  tremore  totum 
corpus  pervadente,  indicatur ;  musculi  et 
membra  soluta  sunt,  et  articulationes  et  or¬ 
gana,  quae  viribus  musculorum  praecipue  fir¬ 
mantur  et  moventur,  suis  officiis  perfungi  re¬ 
cusant.  Brachium  nuperrime  nervosum  et 
firmum,  jam  fit  debile  et  solutum,  dentes  cre¬ 
pitant,  organon  loquelae  afficitur,  “  vox  fau- 
“  cibus  haeret,”  et  corpus  trepidans,  artus 
trepidantes  vix  sustinere  possunt:  Sanguis 
ex  corporis  superficie  recedit,  vel  sese  recipit 
in  cor,  et  caetera  organa  vitalia,  ubi  fortasse 
jam  opus  est,  omnibus  corporis  viribus,  ut 
huic  animi  perturbationi  obsistatur. 

Hunc  effectum  in  corpus,  ex  animi  per¬ 
turbationibus  orientem,  per  nervorum  actio¬ 
nem  peractum  esse  verisimile  est,  ratio  est 
autem  valde  obscura;  sed  quoniam  simplex 
et  momentana  animi  emotio,  tales  mutatio¬ 
nes,  in  sanguinis  distributione  efficere  potest, 
si  tales  perturbationes  aut  frequentes  aut  diu¬ 
tini  sint,  vires  vitales  cito  absumi,  necesse 
est. 


Nunc  consideremus  nonnulla  ex  indiciis 
quae  originem  aut  primum  accessum  febris 
Indiarum  Occidentalium  comitantur.  Huj  us 
morbi  accessus  indicatur  animi  maxima  per¬ 
turbatione,  et  sensu  infortunii  opprimente, 
sine  dolore  aut  aegrotatione,  aut  ulla  alia 
causa  evidente ;  et  animi  et  corporis  vires 
solvuntur,  antequam  functiones  animales  ob¬ 
serventur  affici,  aut  aeger  se  esse  aegrotum 
suspicetur.  Faciei  lineamenta  jam  constricta 
esse  observantur,  sanguis  ex  vasis  externis 
evanescit,  horrore  et  rigore  totum  corpus  affi- 


c 


18 


DISSERTATIO  MEDICA 


citur.  Haec  omnia  indicia,  in  facie  primum 
oriri  videntur,  et  per  dorsum  et  lumbos  pro¬ 
gredi,  cursum  observantia  medullae  spinalis. 

Rigoris  manifestatio  in  vultu  certe  pri¬ 
mum  observatur,  attamen  aequum  est  arbi¬ 
trari,  in  sensorio  communi  ortum  habere,  et 
in  facie  tantum,  uti  in  aliis  corporis  partibus 
exhiberi,  per  actionem  generis  nervosi.  Ri¬ 
gores  et  horrores,  qui  in  diversis  corporis  par¬ 
tibus  sentiuntur,  rationem  habere  videntur  ad 
numerum  nervorum  illuc  accedentium.  Non¬ 
ne  haec  causa  est  cur  rigores,  maxime  sentiun¬ 
tur  in  dorso  et  regione  lumborum  ? 

Similitudo  etiam  ulterior  fortasse  obser¬ 
vari  potest,  inter  effectus  qui  ex  hoc  morbo 
et  ex  metu,  in  hominibus  animorum  varie 
constitutorum,  scilicet  aut  firmitate  aut  debi¬ 
litate  praeditorum,  oriuntur. 


Mens  humana  frequenter  videtur  potesta- 


DE  SANITATE,  &c. 


19 


tem  habere,  aut  sistendi,  aut  reprimendi, 
metus  perturbationes,  evocando  ad  auxilium 
suum,  aliquas  ex  virtutibus  suis  praestantio- 
ribus,  determinationis  periculo  occurrendi 
capax  est,  et  hac  determinatione  in  animo 
semel  fixa,  metus  suggestiones  non  diutius 

audientur.  Incitamenta  in  diversis  homini- 

% 

bus  diversa  sunt,  quae  animum  in  hanc  de¬ 
terminationem  impellere  valent.  In  nonnul¬ 
lis  fortasse  superbia  causa  est,  vel  magnani¬ 
mitas  quaedam  conscia  recti,  ubi  animus  so- 

r 

litus  erat  in  se  ipum  tantum  inspicere,  pro 
ratione  ejus  actorum  ;  sed  in  longe  plurimis, 
publica  opinio  sic  determinat  animum.  In 
multis  attamen  hominibus,  haec  animi  forti¬ 
tudo  non  invenitur ;  utrum  sit,  quod  non¬ 
nulli  naturaliter  non  possident,  seu  quod  in¬ 
citamenta  quae  in  aliis  animum  determina¬ 
rent,  cum  his  non  satis  valida  sunt ;  vel  quod 
fortasse  verisimilius  est,  sese  quodam  impulsu 
actos  existimant,  quem  impulsum  inevitabi¬ 
lem  esse  arbitrantur,  et  igitur  ei  resistere  non 

tentant,  quaecunque  causa  vera  sit,  et  utrum 

N 

♦ 

animus  in  omnibus  potestatem  habet,  suas 
actiones  dirigendi  et  metus  impulsui  suis  vi¬ 
ribus  occurrendi,  vel  utrum  nonnulli  sint  in 
quibus,  ob  innatam  animi  infirmitatem,  metus 
impulsus  reprimi  non  potest :  in  praesenti  sa¬ 
tis  erit,  has  diversas  animi  dotes,  fortitudinem 
et  infirmitatem  nominare.  Ex  his  diversis 
animi  dotibus,  et  dispositio  ad  febrem  India- 
rum  Occidentalium,  et  progressus  morbi  ubi 
occurrebat  magnopere  pendere  videbantur. 
Multo  frequentius  a  hujus  morbi  accessibus, 
immunes  erant  illi,  qui  morbum  non  magno¬ 
pere  formidare  videbantur ;  et  ubi  occurre* 
bat,  cursus  ejus  minus  certe  lethalis  erat; 
sed  rarissime  ullos  vidi  qui  cum  magno  hor¬ 
rore  “  febrem  flavam,”  contemplati  sunt, 
qui  non  postea  hoc  morbo  correpti  sint ;  et 
periculum  morbi  semper  rationem  ferebat  ad 
modum  hujus  formidinis. 


FINIS. 


